محەممەد عیزەت درووزەت

محەممەد عیزە بن عەبدولھادی درووزە (٢١ی حوزەیرانی ١٨٨٧ – ٢٦ی تەممووزی ١٩٨٤)  بیرمەند و نووسەر و چالاکوانێکی ناسیۆنالیستی عەرەب بوو. لە  نابلووس لەدایکبووە و لە دیمەشق کۆچی دوایی کردووە.  جگە لە خەباتی سیاسی، نووسەر و مێژوونووس و ڕۆژنامەنووس و وەرگێڕ و وەرگێڕی قورئانی پیرۆز بووە. یەکێکە لە دامەزرێنەرانی بیری ناسیۆنالیستی عەرەبی  لەگەڵ ساتیع حوسری و زەکی ئەلئەرسووزی.

خەباتەکەی شێوەیەکی یەکگرتووی وەرگرت کە ھەلومەرجی دابەشبوون و سنوورە دەستکردەکانی تێپەڕاند. بەشداری لە دامەزراندنی و چالاکی کۆمەڵە و حیزبە خەباتکارە سەندیکاگەرییەکانی سەربەخۆیی عەرەبی لە سووریای گەورە (پێش دابەشبوونی بەھۆی داگیرکاری لە ساڵی  ١٩٢٠ )، وەک کۆمەڵگەی گەنجی عەرەبی و پارتی سەربەخۆیی عەرەبی و دژایەتی سیاسەتی تورکیکردن بوو. ئەندامی کۆنگرەی گشتی سووریا (١٩١٩ زایینی)، سکرتێری مەجلیسی دامەزرێنەر و یەکێک بوو لە داڕێژەرانی یەکەمین دەستووری سووریا. لە ٨ی ئازاری ١٩٢٠ لە باڵکۆنی شارەوانی دیمەشق لە گۆڕەپانی مەرجە سەربەخۆیی سووریا و دامەزراندنی شانشینی عەرەبی سووریای ڕاگەیاند. ئەو سەرکردایەتی زۆر چالاکیی دەکرد دژی ژێرفەرمانی بەریتانیا لەسەر فەلەستین و سیاسەتی دابەشکردنی خاکە عەرەبییەکان، لە ساڵانی ١٩٥٠ دا داوای یەکخستنی سووریا و میسری کرد.

زیاتر لە پەنجا کتێبی لە دوای خۆی بەجێھێشتووە لەسەر بابەتگەلی جۆراوجۆری پەیوەست بە عەرەبیزم و ئیسلام و مێژووی گشتی، لەوانە زنجیرەیەک کتێب لەسەر مێژووی بزووتنەوەی عەرەبی و سەرچاوەی ناسیۆنالیزمی عەرەب و  یەکێتی عەرەبی.

 سەرچاوەکان 

 سەرچاوەکان 

پۆل:لەدایکبووانی ١٨٨٨
پۆل:مردووانی ١٩٨٤
پۆل:نووسەرانی کورتەچیرۆکی فەلەستینی